     ร้านใหม่ .... ความจริงก็ไม่ใหม่ เพราะเปิดมานานแล้ว แต่ส่วนตัวไม่เคยสะดุดตาเลย ทั้งที่ปกติมาเติมน้ำมันที่ปั้มนี้ประจำ (ร้านนี้ตั้งอยู่ในปั้มน้ำมันเชลล์ สาขาซับสมอทอด) ทั้งที่ทางปั้มก็ติดป้ายไว้นะ ว่ากาแฟที่นี่หอม อร่อย (ก็ยังไม่เคยแวะ) จนเพื่อนสนิทในซุ้มคนหนึ่งบอกว่า กาแฟนี้นี่อร่อยสุดในบึงสามพันแล้ว เราก็นึกว่าขนาดนั้นเลยเหรอ จึงแวะมาลองทานในทันที

     ร้านนี้หาไม่ยาก ตั้งอยู่ในปั้มน้ำมันเชลล์ สาขาซับสมอทอด (บึงสามพัน) แต่การทำร้าน ตกแต่งร้าน ไม่ค่อยมีเอกลักษณ์เฉพาะตัวเท่าไรนัก ดูเรียบง่ายเกินไป  จึงไม่ดึงดูดลูกค้า ผมก็แนะนำไปว่า ถ้าทำร้านดี ๆ กว่านี้ คงจะมีลูกค้าเข้ามาเยอะแน่นอน บรรยากาศภายในมีโต๊ะนั่งอยู่ไม่ถึง 5 โต๊ะ ตกแต่งร้านดูเรียบง่าย ด้านนอกมีโต๊ะนั่งอยู่อีก 1 โต๊ะ พนักงานในร้านมีคนเดียวครับ (เท่าที่เห็น) เพราะเป็นร้านเล็ก ๆ ร้านนี้เปิดทุกวันตั้งแต่ 07.00 น. - 17.00 น. มีบริการ wi-fi ฟรี ที่จอดรถสะดวก และสามารถโทรศัพท์สั่งกาแฟล่วงหน้าได้ที่เบอร์ 081-4440333 ครับ

     วันนี้เนื่องจากทานกาแฟมาแล้ว จึงสั่งโกโก้ปั่น ราคาแก้วละ 45 บาท และเพื่อนสั่งคาราเมลแมคคิอาโต้ อีกหนึ่งแก้ว ราคา 45 บาท ชิมกาแฟเพื่อนก่อน ค่อนข้างหอมทั้งนมและกาแฟ รสกาแฟเข้มข้นกลมกล่อมกำลังดีครับ ส่วนโกโก้ปั่น วันนี้ออกหวานไปนิด (นิดเดียว) เราผิดเองที่ไม่ได้บอกพนักงานว่าให้หวานหน่อยๆ แต่โกโก้เข้มข้นใช้ได้เลยครับ

     สุดท้ายเรื่องการบริการ ที่ชอบมาก ๆ คือ มีชาร้อนไว้ให้บริการฟรี 1 กา ดีจริง ๆ จิบชาร้อน ๆ ไปด้วย พนักงานพูดจาบริการดีครับ แล้วก็ชอบในเรื่องแพ็คเกจนะ ดูดีมีราคา กว่าร้านหรู ๆ ในตลาดเสียอีก

สรุป  - รสชาติ 3.5/5
        - บรรยากาศและความสะอาด 3/5
        - การบริการและความรวดเร็ว 4/5
        - ความคุ้มค่าและราคา 3.5/5 
     โดยรวม 3.5 เต็ม 5

     ปล. เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านที่มีลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (#719)